Koulu-lasten virsiä


Aamu virsi. 

 Jumala, sanallasi
 Sä valtakunnassasi
 Erotit valkeuden,
 Pois yöstä pimeyden.

 Myös armo-valtakuntaas
 Suot valkeuden koittaa,
 Se valkeus on: ”sana”
 Ku Kristuksesta saarnaa.

 Suo tämän valkeuden
 Pois poistaa pimeyden
 Sieluista lapsukaisten
 Heikkoin ja horjuvaisten.

 Olkoon se oppahamme
 Kaikissa menoissamme,
 Valona sielussamme
 Eläissä, kuollessamme!

Isak Hirvonen.

Ehtoo virsi. 

 Taas päivän toimitukset,
 Sielumme askarukset
 Lopulle joutuvat.
 Jo aurinkoinen vaipuu,
 Pimeeksi luonto taipuu,
 Kaikki lepoon raukeevat.

 O Jeesus, taivaan valo,
 Kirkkaus Isän jalo
 Valaise sielumme,
 Kun pimeys sen peittää,
 Suo armos valon paistaa,
 O Jeesus veljemme!

 Kiitos nyt sulle suuri
 Ett’s olit tänään juuri
 Luona sun lastesi,
 Ja meitä johdattelit,
 Armossa kasvattelit,
 Veikkoja holhosit.

 Anteeksi anna meille
 Min oomme synnin teille
 Taas tänään eksyneet;
 Viel palauta ja auta
 O Jeesus armos kautta
 Kaikk’ harhaan joutuneet.

 Myös yönä tulevana
 Oo meillä vartiana
 Sä paimen parahin,
 Suojaa opettajamme
 Ja rakkaat vanhempamme
 Ystävä armahin!

Isak Hirvonen.

Lähde: Tapio 14.7.1866.

Isak Hirvonen
Runot
Tapio
1866